Luna

ลูน่า (Luna) เป็นตัวละครจากเรื่อง Artificial Girl และเป็นตัวละครเอกตัวหลักฝ่ายหญิงในเนื้อเรื่องเสริม Artificial Girl : LUNA เธอเป็น AG ของโกยะ ทาคุมิ รวมทั้งเป็นไอดอลในสังกัดของเขาด้วย

Overview
ลูน่า เป็นทั้ง AG และไอดอลในสังกัดของโกยะ ทาคุมิ ซึ่งเป็นผู้จัดการส่วนตัวให้กับเธอ เธอเป็นไอดอลชื่อดังอันดับหนึ่งของญี่ปุ่นและมีผลงานเพลงฮิตออกมามากมาย นอกจากงานเพลงแล้วเธอยังมีงานแสดงและงานถ่ายแบบ แต่น้อยคนนักที่จะรู้ความจริงว่าเธอเป็น AG ซึ่งลูน่าต้องปกปิดความจริงนั้นไว้ตลอด โดยมีทาคุมิเป็นผู้ช่วยเหลือ

แม้ลูน่าจะเป็น AG ที่มีความสามารถในการต่อสู้สูง แต่ทาคุมินั้นไม่ชอบที่จะให้เธอต่อสู้ ประสบการณ์การต่อสู้ของเธอจึงต่ำมาก เธอมักจะปลอมตัวเสมอเมื่ออยู่ในที่สาธารณะ เพื่อไม่ให้คนอื่นจำเธอได้

ความรู้สึกของลูน่าที่มีต่อทาคุมินั้นไม่แน่ชัด แต่ที่แน่นอนคือเธอรักทาคุมิ แต่ไม่ทราบว่ารักแบบไหน โดยจากเนื้อเรื่องในหลายๆจุดคาดเดาว่าอาจจะเป็นความรักแบบหนุ่มสาว

Appearance
ลูน่ามีเรือนผมสีน้ำเงิน ดวงตาสีน้ำเงิน ผมยาวของเธอจะผูกเป็นหางม้าด้านข้าง ชุดที่เธอใส่ส่วนใหญ่มักจะเป็นชุดเดรสแบบต่างๆที่ใช้สีน้ำเงินเป็นหลัก ซึ่งชุดดังกล่าวเป็นชุดสำหรับแสดงคอนเสิร์ต และคนทั่วไปมักจะได้เห็นเธอในลักษณะนี้มากที่สุด เพราะเธอจะไม่ค่อยปรากฏตัวให้คนอื่นเห็นในที่สาธารณะสักเท่าไหร่

แต่หากเธอจำเป็นต้องปรากฏตัวในที่สาธารณะ เธอจะใช้ความสามารถพิเศษในการปลอมตัว ด้วยการกดปุ่มที่อยู่บนข้อมือของเธอ จะทำให้สีผมและสีดวงตาของเธอกลายเป็นสีดำ รวมทั้งมีโครงหน้าที่เปลี่ยนไปเล็กน้อย และสวมแว่นตาสีดำ

Personality
บุคลิกของเธอจะดูเหมือนคนที่เงียบขรึมและไม่ค่อยพูด แต่หากอยู่กับทาคุมิเธอก็จะเหมือนหญิงสาวสดใสร่าเริงทั่วๆไป มักจะพูดจาหยอกเล่นกับทาคุมิอยู่บ่อยครั้ง ชอบร้องเพลงเป็นชีวิตจิตใจ เห็นทาคุมิเป็นคนที่สำคัญที่สุด

Minano Gakuen's first event and battle
ลูน่า ไอดอลสาวชื่อดังมีแผนที่จะจัดแสดงคอนเสิร์ตในโรงเรียนเอกชนมินาโนะเป็นครั้งแรก ก่อนเริ่มคอนเสิร์ตหนึ่งวันนั้น เธอมีลางสังหรณ์แปลกๆว่าจะเกิดเรื่องไม่ดีขึ้น โกยะ ทาคุมิ ผู้จัดการหนุ่มของเธอจึงเสนอให้ยกเลิกการแสดงคอนเสิร์ตเพื่อตัดความกังวล แต่ถูกลูน่าปฏิเสธเพราะเธอไม่อยากให้แฟนๆต้องผิดหวัง

เมื่อวันแสดงคอนเสิร์ตมาถึง ลางสังหรณ์ของลูน่ารุนแรงขึ้นเรื่อยๆ แต่เธอก็พยายามตั้งสมาธิกับการแสดงและสามารถทำออกมาได้ดีเหมือนทุกครั้ง เมื่อจบการแสดง ทาคุมิสังเกตได้จากสีหน้าไม่สบายใจของลูน่าได้ จึงพยายามพูดปลอบใจจนเธอรู้สึกดีขึ้น

ระหว่างที่ลูน่ากับทาคุมิกำลังเดินทางกลับ ทั้งคู่ได้พบกับมาเอดะ โซระ ไอดอลรุ่นพี่ซึ่งรู้ตัวตนที่แท้จริงของลูน่าว่าเธอเป็น AG รวมทั้งมีหลักฐานพร้อมจะมัดตัวลูน่า เนื่องจากโซระรู้สึกโกรธแค้นที่ลูน่าเป็น AG แต่กลับมาแย่งชื่อเสียงของเธอไป โซระเสนอให้ทาคุมิและลูน่าประลองกับเวโรนิก้า ซึ่งเป็น AG ของโซระ เพื่อแลกกับหลักฐานชิ้นสำคัญนั้น แม้ทาคุมิจะปฏิเสธ แต่ลูน่าเลือกที่จะต่อสู้ เพราะถ้าหากความลับของเธอถูกเปิดเผย ผู้ที่จะได้รับผลกระทบมากที่สุดไม่ใช่เธอแต่เป็นทาคุมิต่างหาก แม้ทาคุมิจะคัดค้านหัวชนฝา แต่สุดท้ายก็ยอมให้เธอได้ต่อสู้กับเวโรนิก้า

แต่ทาคุมิและลูน่าไม่รู้ตัวเลยว่าโซระเพียงแค่อยากเล่นสนุกกับพวกเธอเท่านั้น เพราะไม่ว่าผลออกมาเป็นอย่างไรหลักฐานชิ้นนั้นก็จะถูกเผยแพร่ออกไป และทุกคนก็จะรู้ว่าลูน่าเป็น AG ซึ่งนั่นอาจจะหมายถึงจุดจบเส้นทางไอดอลของลูน่า บางทีนี่คงจะเป็นลางสังหรณ์ร้ายๆที่ลูน่ารู้สึกตั้งแต่แรกก็เป็นได้

เมื่อทาคุมิรู้ความจริงจึงฟิวส์ขาด แต่ก็ทำอะไรไม่ได้ ลูน่าพยายามดึงสติทาคุมิกลับมา และสู้กับเวโรนิก้าต่อไป เพราะลูน่าคิดว่า ไม่ว่ายังไงความลับของตนจะต้องถูกเปิดเผยในสักวันอยู่ดี และเธอเชื่อว่าทาคุมิต้องปกป้องเธอได้แน่นอนเมื่อถึงตอนนั้น

การต่อสู้ระหว่างลูน่าและเวโรนิก้ากำลังเป็นไปอย่างดุเดือด ฝ่ายลูน่าเสียเปรียบเมื่อดาบของเธอถูกทำลาย แต่เธอก็แก้ไขสถานการณ์ด้วยการใช้ท่า "Octavia" เสกดาบออกมาเป็นจำนวนมากภายในสนามประลอง ลูน่าพยายามใช้ดาบเหล่านั้นจู่โจมเวโรนิก้า แต่สุดท้ายลูน่าก็กลับเป็นฝ่ายเสียเปรียบอีกครั้ง และกำลังจะถูกเวโรนิก้าซัดพลังใส่ เธอตัดสินใจดึงดาบที่อยู่ใกล้ตัวที่สุดป้องกันพลังนั้นไว้ ปรากฏว่าดาบเล่มนั้นสะท้อนพลังของเวโรนิก้ากลับไปเพราะดาบเล่มนั้นคือดาบดูแรนดัลซึ่งได้ขึ้นชื่อว่าเป็นดาบที่ไม่สามารถทำลายได้ ลูน่าจึึงกลายเป็นฝ่ายชนะไป

เมื่อการต่อสู้จบลง ทาคุมิและลูน่าเตรียมรับชะตากรรม แต่โซระกลับคำพูดและทำลายหลักฐานทิ้งไป เพราะโซระเห็นแก่ความพยายามและดิ้นรนของลูน่า ซึ่งทำให้โซระนึกถึงตัวเองในอดีต โซระกล่าวว่าต่อไปนี้เธอจะอยู่ข้างเดียวกับลูน่า แต่เธอก็ยังคงเป็นคู่แข่งกับลูน่าในวงการไอดอลต่อไป โซระจากไปพร้อมกับเวโรนิก้าโดยที่ลูน่าเรียกเธอว่า "รุ่นพี่" เพื่อเป็นการให้เกียรติ ก่อนที่เธอจะกลับบ้านพร้อมกับทาคุมิ

The kidnapping of Luna incident
ในระหว่างที่ลูน่ากำลังรอขึ้นแสดงคอนเสิร์ตอยู่นั้น เธอถูกลักพาตัวโดยชายปริศนาซึ่งตอนหลังเผยว่าเป็นแฟนคลับตัวยงของโซระและต้องการทำลายชื่อเสียงของลูน่า เพื่อทำให้โซระกลับไปเป็นไอดอลอันดับหนึ่งของประเทศอีกครั้ง แต่ทาคุมิและเวโรนิก้าได้เข้ามาช่วยเธอไว้ทัน ก่อนที่ทาคุมิจะพาเธอหนีไป

Road to AG Battle
ในเนื้อเรื่องเสริมนั้น จะกล่าวถึงลูน่าในช่วงก่อนที่จะเกิดเหตุการณ์ในเนื้อเรื่องหลัก ลูน่า ไอดอลสาวชื่อดังผู้ไม่มีใครรู้ว่าตัวตนที่แท้จริงเธอไม่ใช่มนุษย์ แต่เป็น AG มีเพียงโกยะ ทาคุมิ ซึ่งเป็นทั้งผู้จัดการและเทรนเนอร์ของเธอเท่านั้นที่รู้ ทาคุมิเกลียดการต่อสู้ระหว่าง AG ที่เรียกว่า AG Battle เป็นอย่างมาก ลูน่าจึงเสนอตัวที่จะเข้าร่วมการต่อสู้ดังกล่าว เพราะคิดว่าน่าจะเป็นทางเดียวที่สามารถหยุดยั้งการต่อสู้นี้ได้ อีกทั้งลูน่าก็อยากจะตอบแทนทาคุมิที่ทำเพื่อเธอมาตลอดบ้าง

ทาคุมิจึงตัดสินใจให้ลูน่าได้ทดลองต่อสู้ในโปรแกรมจำลองที่เรียกว่า AG;BS ซึ่งเป็นโปรแกรมจำลองการต่อสู้แบบเดียวกับ AG Battle เพียงแต่ไม่เป็นอันตรายใดๆต่อผู้เล่น ลูน่าสามารถโชว์ฝีมือได้อย่างยอดเยี่ยมในการต่อสู้ดังกล่าว แต่นั่นก็เป็นเพียงแค่การจำลองเท่านั้นจึงตัดสินอะไรไม่ได้ตราบใดที่ลูน่ายังไม่เคยสัมผัสการต่อสู้ที่แท้จริง

Luna's training and love triangle
เป็นเหตุการณ์หลังต่อสู้กับเวโรนิก้า ทาคุมิตระหนักได้ว่าการใช้โปรแกรม AG;BS ยังไม่เพียงพอที่จะทำให้ลูน่าสามารถรับมือกับการต่อสู้จริงได้ จากการที่เธอเกือบพลาดท่าให้กับเวโรนิก้าแม้เธอจะเป็นฝ่ายชนะก็ตาม ทาคุมิตัดสินใจพาลูน่าไปหาคาซุชิกะ เก็งคิ อดีตแชมป์ AG Battle เพื่อฝึกซ้อมแบบจริงจังกับสเวย์ AG ของเขา

ลูน่าถูกสเวย์เล่นงานจนน่วมหลายครั้งระหว่างฝึกซ้อม แต่เธอก็ไม่ลดละความพยายามและเริ่มพัฒนาฝีมือขึ้นเรื่อยๆ ระหว่างนั้นเธอได้รู้จักกับคาซุชิกะ โยโกะ ลูกสาวของเก็งคิ และดูเหมือนว่าจะเป็นแฟนคลับของเธอ แต่ปฏิกิริยาของโยโกะเมื่อเจอกับลูน่ากลับแปลกประหลาด สร้างความสงสัยให้กับทั้งเธอและทาคุมิเป็นอย่างมาก

ลูน่าตื่นขึ้นมากลางดึก และบังเอิญไปได้ยินบทสนทนาระหว่างเก็งคิกับโยโกะเข้า โยโกะต้องการจะไปอยู่บ้านของลูน่าโดยอ้างว่าต้องการจะฝึกฝนกับลูน่าเพื่อเป็นไอดอล แต่จริงๆแล้วโยโกะนั้นแอบชอบทาคุมิอยู่ ลูน่าที่ได้รู้ความลับที่ไม่ควรรู้จึงรู้สึกสับสนแต่การฝึกซ้อมก็ยังคงดำเนินต่อไป

เมื่อการฝึกซ้อมเสร็จสิ้น เธอต้องประลองกับสเวย์โดยมีโยโกะเป็นเทรนเนอร์ด้วยเหตุผลอะไรบางอย่าง การต่อสู้เป็นทางสเวย์ที่จู่โจมลูน่าจนบาดเจ็บหนักจนเกือบเป็นฝ่ายแพ้ แต่ลูน่าก็ฮึดสู้ในภายหลังจนเอาชนะมาได้ เนื่องจากเธอรู้ว่าหากสเวย์ชนะ โยโกะจะมาอาศัยอยู่บ้านของเธอ เมื่อการต่อสู้จบลง ทาคุมิและลูน่าจึงเดินทางกลับโดยที่ทั้งโยโกะและเก็งคิต่างอวยพรให้ทั้งคู่โชคดี

Fighting style
ลูน่าเป็น AG ที่ถนัดเพลงดาบ ไม่ว่าจะเป็นดาบแบบใดก็ตาม (บางทีก็ใช้ดาบคู่) รวมทั้งมีความรวดเร็วสูง บางครั้งเธออาจจะขับร้องเพลงพร้อมกับร่ายรำดาบไปด้วย และเธอยังมีดาบสั้นซ่อนเอาไว้หนึ่งเล่มเผื่อฉุกเฉิน

Signature move(s)

 * Crescendo Blade : ฟาดฟันดาบ 5 ครั้งโดยเริ่มจากช้าไปเร็ว เหมือนกับคำว่า Crescendo ซึ่งเป็นศัพท์ทางดนตรี หมายถึงการเล่นโน๊ตให้ดังขึ้นเรื่อยๆ
 * Full Moon Symphony : วิ่งวนรอบตัวคู่ต่อสู้ด้วยความเร็วเพื่อให้สับสน จนดูเหมือนเธอแยกร่างได้ เมื่อคู่ต่อสู้เสียจังหวะเธอก็จะพุ่งเข้าไปจู่โจม
 * Octavia : เสกดาบขึ้นมาในสนามประลองแบบสุ่ม โดยดาบเหล่านั้นจะเป็นดาบที่มีชื่อเสียงต่างๆทั้งในอดีตและปัจจุบัน แต่ดาบเหล่านั้นเป็นเพียงแค่ดาบลอกเลียนแบบทำให้ความคงทนต่ำ จึงใช้ได้แค่ชั่วคราวเท่านั้น เธอมักจะใช้ท่านี้เมื่อดาบประจำตัวถูกทำลายหรือหลุดมือ

Relationship(s)

 * Goya Takumi - trainer, manager, maybe love interest
 * Maeda Sora - rival, ally

Trivia

 * เป็น AG เพียงตัวเดียวในเรื่องที่สามารถปลอมตัวได้
 * ความสามารถในการปลอมตัวของเธอแสดงให้เห็นครั้งแรกในเนื้อเรื่องเสริม Artificial Girl : LUNA ตอนแรก